ב"ה

משחק שכבה צעירה-

1. טרום משחק:

המורה תזכיר לבנות את התוכן המרכזי של תוכנית 'נרות להאיר' אותה למדו השבוע- שכל אחת ואחת מהתלמידות תהפוך להיות נר להאיר בכל התנהגות והתנהלות שלה. המורה תסביר לבנות ש'הנה רק למדנו על כך שיש לנו כח מיוחד שמאפשר לנו להיות נרות להאיר- הנשמה שלנו. והנה אנו נמצאות בתאריך שמסמל זאת יותר מכל- ח"י אלול! ח"י אלול נותן לנו כח לתקן את כל השנה כולה, מעניק לנו אפשרות מיוחדת וכוחות נעלים לעבוד ולתקן את הדברים הנדרשים לקראת השנה החדשה.

ואכן החל מח"י אלול ועד ראש השנה נשאר לנו 12 ימים. כל אחד מימים אלו מוקדש לעבודה ולהארת חודש אחר מחודשי השנה- למשל יום ח"י אלול מוקדש לעבודה ותיקון חודש תשרי (אפשר לשיר פה איזה ניגון שמתאים לחודש תשרי)

המורה תסביר לבנות שעכשיו ביחד הן ילמדו כיצד בידם לתקן ולהאיר כל חודש במהלך הימים הקרובים ולאחמ"כ תקבלנה ביחד החלטה טובה בנושא זה.

2. דברים הנדרשים למשחק:

כוסות כמספר בנות הכיתה המחולקים באופן הזה:

\*12 כוסות מסומנות בסימן מיוחד ועל כל אחת מהן כתוב חודש מתוך 12 החודשים בתוך כל כוס של חודש ישנו ציור המבטא את משמעותו של החודש כפי שיפורט להלן.

\*12 כוסות ובהם פתקים נוספים הפתקים ב-12 כוסות אלו משלימים את ציורים שב-12 כוסות החודשים כפי שיפורט להלן.

אם בכיתה יש יותר מ-24 בנות יש לוהסיף כוסות ובהם ציורים קשורים לחודשים.

3. מטרה:

ל'תקן' את כל החודשים

4. כיצד:

הבנות יושבות במעגל, המורה מחלקת לכל בת כוס 'לחיים', הבנות מתחילות לשיר ניגון ותוך כדי מעבירים את הכוסות מאחת לשניה- בזמן שהמורה מוחאת כף הבת אצלה נמצאת הכוס 'תשרי' קמה ומראה את הציור שבפתק הנמצא בתוך הכוס שלה- המורה שואלת את הבנות איך הציור קשור לחודש תשרי? דיון והסבר קצר של המורה על תוכן החודש.

לאחר מכן שואלת המורה למי יש בכוס את הציור שמשלים את חודש תשרי. הבת שלה יש את הציור מגיעה גם היא לאמצע – הבנות מחברות את שתי הציורים- החודש ותיקונו- ומקבלות מדבקה: 'תיקנתי את חודש תשרי' במידה ויש לבת ציור נוסף שקשור לחודש הזה היא מצטרפת גם ומקבלת גם היא מדבקה 'תיקנתי את חודש תשרי'.

הבנות נשארות להשאר ישובות במרכז המעגל ושאר הכיתה ממשיכה להעביר כוסות ועוברת לחודש חשוון וכן הלאה..

**לכיתות א'** מומלץ לשחק את המשחק באופן הזה:



הבנות ישובות במקומותיהם הרגילים. כל בת מקבלת חצי ציור כפי שהוסבר לעיל (חלק בנות עם ציור על החודש עצמו ובראש הדף כתוב בגדול שם החודש. וחלק מהבנות את הציור שמשלים ומתקן אותו)

המורה נוקבת בשם החודש הראשון והבת לה יש את הציור עם שם החודש ניגשת ללוח- המורה מסבירה את הרעיון של החודש בקצרה, מדביקה את חצי הציור על הלוח ומבקשת שהבת לה יש את הציור המשלים תיגש גם היא לחברו. שתי הבנות הללו תקבלנה מדבקה 'תיקנו את חודש תשרי'

**כדאי:**

 **להשקיע בהכנת הציורים ולתלותם אח"כ בקיר בכיתה עמ"נ שילוו וידגישו את תוכן המבצע שחופף לתכנים אלו.**

**חשוב!**

**כאשר בת מציגה את הציור של החודש, תסביר המורה בקצרה את הרעיון של חודש זה וכיצד מתקנים אותו. ורק אח"כ תקרא לבת השניה לבוא ולהשלים את הציור.**

ב"ה

משימות:

1. תשרי-חודש תשרי הוא החודש שפותח את השנה החדשה. בחודש זה אנו משתדלים להקפיד על הנהגה חסידית טובה ככל האפשר משום שהתנהגותינו בחודש תשרי משפיעה ונותנת כח לכל השנה כולה.-

בדיוק כמו חודש תשרי שמשפיע על כל השנה כך כל לילה ולילה משפיע על היום שלאחריו. בטרם שאנו נשכבים לישון, אנו קוראים קריאת שמע בכוונה ומכינים את קערת נטילת ידיים ליד המיטה- כך אנו יודעים שהיום שלמחרת יהיה טוב יותר.

ציור: חצי ראשון- רכבת בה הקרון הראשון הוא תשרי ואח"כ שאר החודשים בקרונות שאחריו

חצי שני- רכבת בה הקרון הראשון הוא לילה ולאחריו כל חלקי היום- בוקר צהרים ערב

1. חשוון-חודש חשוון מגיע תמיד לאחר חודש תשרי.

חודש חשוון מסמל יותר מכל את היציאה מחודש החגים לעבודה החומרית והגשמית בעולם

בחודש הזה אנו ומשתמשים בכוחות שקיבלנו בחודש תשרי מכל החגים הנעלים כדי להאיר את העולם באור אלוקי-דווקא בדברים הכי פשוטים שלכאורה אין להם שום קשר לקדושה.

ציור- חצי ראשון- רואים ילדה יושבת ואוכלת לחם בכיתה

חצי שני- רואים את אותו ציור של הילדה רק שהפעם יש מתחת ללחם מפית וליד מגבת לנטילת ידיים וברכון

1. כסלו-חודש כסלו עמוס בחגים ומועדים חסידיים. זהו החודש בו אנו חוגגים את י"ט כסלו- ראש השנה לחסידות, היום בו הואר העולם כולו באור החסידות בחודש זה נוסיף בלימוד תורת החסידות- שמאיר אותנו ואת כל הסביבה באור יקרות של אלוקות.

ציור: חצי ראשון-רואים ספר חסידות

חצי שני- רואים חסיד לומד מאותו ספר

1. טבת-חודש טבת מסמל את התחלת החורבן בו אנו צמים את צום 10 בטבת לזכר היום בו הטיל נבוכדנאצר מלך בבל מצור על ירושלים במטרה להחריבה אנו יודעים שחורבן בית המקדש נגרם בגלל חוסר באהבת ישראל בין היהודים ולכן אנו נתחזק ונגביר את האהבת ישראל בינינו שבוודאי תזרז ותקרב אלינו בעזרת ה' את הגאולה

ציור: חצי ראשון- ציור של לב קרוע ואש של חורבן

חצי שני- לב שלם ומחייך וציור של 2 ילדות מחובקות/ בית מקדש

1. שבט-חודש שבט הוא חודש מאד מיוחד. זהו החודש בו הרבי קיבל את הנשיאות – ומאז הוא הרבי שלנו ואנחנו משתדלים ופועלים כל העת על מנת לחזק את התקשרותנו אליו. נתחזק בהתקשרות לרבינו ונקפיד על לימוד ספר המצוות- כי לימוד זה הוא אחד הדברים שהיו חשובים לרבי ביותר ועליהם דיבר וביקש בכל הזדמנות.

ציור- חצי ראשון- ספר המצוות

חצי שני- ילדה לומדת ממנו

1. אדר-'משנכנס אדר מרבין בשמחה' זהו חודש של שמחה יהודית טהורה בו אנו מודים על הניסים והנפלאות שה' עשה לנו- בחודש זה אנו מוסיפים בשמחה.

ציור: חצי ראשון- סמיילי אחד מחייך

חצי שני- המון סמיילים מחייכים

1. ניסן-'בניסן נגאלנו ובניסן עתידין להגאל' בחודש ניסן התרחשה גאולת מצרים שהיתה כמעין התחלה לגאולה האמיתית והשלימה שאנו כה מצפים לה. ולכן חודש זה נקרא גם חודש הגאולה

ציור: חצי ראשון- גאולת מצרים

חצי שני- בית מקדש

1. אייר- חודש אייר מעניק לנו הזדמנות לקיים בכל יום ויום בו מצווה מיוחדת שלא ניתן להשלימה- מחודש זה אנו לומדים על חשיבות ויוקר ניצול הזמן.

ציור: חצי ראשון- לוח ספירת העומר

חצי שני- שעון 'חסידי'

1. סיוון- בחודש סיוון זכינו לקבל את התורה יחד עם כל עם ישראל במעמד הר סיני- ומאז ועד היום התורה מנחה אותנו כיצד לחיות בצורה הנכונה ביותר עפ"י דרך הישר

ציור: חצי ראשון- הר סיני קבלת התורה

חצי שני- ציור של ילדה הולכת בשביל שיוצרת לה התורה

1. תמוז-חודש תמוז מגיע אלינו בעיצומו של הקיץ הוא אחד החודשים החמים של השנה- ולכן אנו משתדלים ללבוש בו בגדים קלילים ונעימים שלא יכבידו עלינו.

אנו כבנות חסידיות זוכרות שגם כשחם או כשלא נח קודם כל לבדוק האם הבגד שעלינו צנוע, מתאים ומכבד אותנו- כי להיות ילדה צנועה זה הכי הכי נח!

ציור חצי ראשון- שמש גדולה יוקדת

חצי שני- מתחת לשמש בת מאושרת שמחה וצנועה

1. אב-חודש אב הוא תמיד בחופש הגדול- שאז אין לימודים, ואין בית ספר. אבל אנחנו כילדות חסידיות זוכרות שזה ממש לא חופש מהתורה – אותה אנו מקיימים ולה אנו כפופים בכל זמן ובכל עת

ציור: חצי ראשון- ספרים ומחברות ולידם איקס גדול

צדקה וסידור ולידם וי גדול

1. אלול- אלול זהו החודש האחרון של השנה, בו אנו חותמים את שנת התשע"ד היוצאת בסיומו ומקבלים בכל הכח את שנת התשע"ה הבאה עלינו לטובה. חודש זה אנו מקדישים לחשבון נפש, לבדוק עם עצמינו במה היינו טובים השנה, ובמה נוכל להיות טובים עוד יותר בשנה הבאה. זה הזמן להחליט החלטות טובות, שיעזרו לנו להגיע נקיים וטהורים לימים הנוראים

ציור: חצי ראשון- שופר גדול

חצי שני- אותו שופר ולידו בת שתקיעת השופר כביכול מעוררת אותה והיא מתפללת בדבקות

